Alexander McCartney

Péidifileach agus claonmhealltóir ar líne is ea Alexander McCartney as ceantar an Iúir  (a rugadh sa bhliain 1998/1999). Ar an 25 Deireadh Fómhair 2024, gearradh téarma príosún saoilnó b'fhéidir príosúin 15-20 bliain ar loghadh  ar Alexander McCartney, as 185 coir in aghaidh 70 páiste, dúnorgain Cimarron Thomas, 12, in West Virginia i Stáit Aontaithe Mheiriceá agus 50 cás dúmháil san áireamh.
clé|mion|Teach na cúirte, Iúr Cinn Trá
clé|mion|HM Prison Maghaberry, áit a cuireadh McCartney faoi choinneáil 

 Modus operandi 
Sna 2010idí, chuir Alexander McCartney, mac léinn ríomheolaíochta as Bóthar Lissummon, ceantar an Iúir (agus sna déaga ag an am) an chluain go fíorúil ar chailíní.  Bhí 64 gaireas aige ina sheomra agus é ag cur an chluain go fíorúil ar chailíní idir 10 mbliana d’aois agus 16 ar fud na cruinne ar mheáin shóisialta, Snapchat go háirithe.

Lig McCartney air gur chailín é féin chun ‘cairdeas’ a chothú le cailíní a bhí ag streachailt lena ngnéasacht ar fud na cruinne. Ar Snapchat agus meáin shóisialta eile mheall sé grianghrafanna mhíchuibhiúla díobh féin uathu. 

Agus nuair a bhí siad i ngaistí aige, rinne sé dúmhál orthu mar chuid den drochíde ghnéis. Bhain sé leas as na pictiúir sin chun iallach a chur orthu gníomhartha gnéis a dhéanamh dó, ina n-aonar nó le páistí eile agus ar cheamara ar líne. Bhagair sé go bhfoilseodh sé na pictiúir  mhíchuibhiúla a mheall sé uathu ar líne, nó go dtaispeánfadh sé do thuismitheoirí iad mura ndéanfaí rud air.  

 Cóir 
Thosaigh an drochíde i mí Eanáir 2013 agus McCartney timpeall 14 bliain d'aois ag an am. Gabhadh McCartney don chéad uair in 2018.  Ach ligeadh amach ar bannaí é.  Agus é ar ais ina bhaile, lean sé air ag tabhairt drochíde do chailíní timpeall an domhain.  Rinne McCartney mí-úsáid ghnéis ar 60 cailín eile roimh a gabhadh é don dara uair, i mí Iúil 2019.  Cuireadh siar faoi choimeád é idir 2019-2024..Is ar lucht na fóiréinsice an locht faoin moill is cosúil.

Áirítear go bhféadfadh go ndearna McCartney mí-úsáid ar 3,500 páiste ar fad cé go raibh an cás cúirte teoranta do 70. Rinne póilíní i 30 tír a ndícheall chun gach páiste a aimsiú. In 2024, gearradh príosún saoil ar McCartney.  Níor léir go raibh aon aiféala ar McCartney faoina ndearna sé riamh.

 Féach freisin     

 Claonmhealltóireacht ar líne

 Tagairtí 

Catagóir:Cibearbhulaíocht
Catagóir:Cibearstalcaireacht
Catagóir:Daoine as Contae an Dúin
Catagóir:Ciontóirí gnéis
Catagóir:Péidifiligh

Catagóir:Snapchat
Catagóir:Dúmhál